Vendkalimi Morinë/Vërmicë

Vendkalimi kufitar Morinë/Vërmicë është një vendkalim kufitar në mes të Shqipërisë dhe Kosovës. Nga ana shqiptare vendkalimi ndodhet në territorin e Bashkisë së Kukësit ndërsa në anën kosovare vendkalimi ndodhet në territorin e Komunës së Prizrenit

 Gjeografia 
parapamje| Vendkalimi kufitar nga Kosova para ndërtimit të autostradës në vitin 2011
Vendkalimi kufitar ndodhet në jug-perëndim të Kosovës dhe veri-lindje të Shqipërisë në luginën e Drinit të Bardhë ndërmjet dy maleve Koritnik në jug dhe Pashtrikut në veri në komunën e madhe të Prizrenit . Pika kufitare lidh Autostradën A1 në Shqipëri dhe Autostradën R 7 në Kosovë.

Vendkalimi kufitar mban emrin e fshatrave Vërmicë në Kosovë dhe Morinë në Shqipëri, të cilat janë pikërisht në kufi.
parapamje| Ana shqiptare e pikës kufitare
Pas ndërtimit të Rrugës së Kombit lidhja e parë rrugore e shpejtë ndërmjet Kosovës dhe Shqipërisë, kjo pikë kufitare mori rëndësi të veçantë. Pjesa më e madhe e transportit të mallrave ndërmjet Shqipërisë dhe Kosovës kalon përmes Vërmicës dhe shumica e udhëtarëve kalojnë kufirin këtu. 

 Lufta e Kosovës 
Gjatë Luftës së Kosovës, dhjetëra mijëra refugjatë shqiptarë kalonin kufirin në Vërmicë, pothuajse për çdo ditë.    Në atë kohë Vërmica ishte pika e vetme kufitare ndërmjet Kosovës dhe Shqipërisë. Në datën 13 qershor 1999, trupat e ushtrisë gjermane kaluan kufirin e Morinës nga Shqipëria pasi NATO dhe Jugosllavia kishin rënë dakord për tërheqjen e trupave serbe nga Kosova. 

 Shih edhe 
 Kosova
 Shqipëria
 Vendkalimet kufitare të Kosovës
 Vendkalimet kufitare të Shqipërisë

 Referime 
Kategoria:Kukës
Kategoria:Ndërtesa në Prizren
Kategoria:Vendkalime kufitare Shqipëri-Kosovë